# Marina Striletska

Marina Striletska (nom també transliterat com a Marina Strelétskaia, en ucraïnès: Марина Стрілецька, nascuda el 22 d'agost de 1983) és una àrbitre de futbol ucraïnesa. L'any 2020, va formar part del primer equip oficial de dones per a un partit internacional masculí. Des del 2022, dirigeix la Lliga Suïssa de Promoció.

## Carrera

Quan era adolescent, Striletska va competir tant en atletisme com en futbol. El 2006, va començar a fer d'àrbitre a Ucraïna i el 2011 era l'única àrbitre femenina a tota la regió de Luhansk.
Striletska ha treballat com a àrbitre assistent internacional sota la direcció principal de Kateryna Monzul, i també ha arbitrat a la Copa del Món Femenina de la FIFA, a l'Eurocopa Femenina de Futbol (a les finals del 2014 i del 2018 i a les semifinals del 2017), a la Lliga de Campions Femenina de la UEFA i als Jocs Olímpics. També ha arbitrat partits masculins de la Lliga Europea de la UEFA, la Lliga Europa Conferència i la Lliga ucraïnesa de Futbol.
Striletska va ser àrbitre assistent a la final de la Lliga de Campions Femenina de la UEFA 2014 i en una de les semifinals de l'Eurocopa Femenina del 2017 i assistent de reserva de la final de la Lliga de Campions Femenina de la UEFA 2018.
A la Copa del Món Femenina de la FIFA 2019, va ser VAR per al partit de la fase de grups entre Brasil i Jamaica i el 2020 va tornar a ser àrbitre assistent a la final de la Lliga de Campions Femenina de la UEFA.
L'any 2020, Monzul, Striletska i Anastasia Romanyuk es van convertir en el primer equip oficial de dones d'un partit internacional masculí quan van arbitrar un partit entre San Marino i Gibraltar.
El 2021, va ser àrbitre assistent al partit de semifinals femení dels Jocs Olímpics d'estiu de 2020 entre els Estats Units i el Canadà i al partit masculí entre Anglaterra i Andorra, al costat de Monzul i Svitlana Grushko. Era la primera vegada que una dona oficiava un partit internacional masculí de l'equip d'Anglaterra.
El març de 2022, va començar a arbitrar a la Lliga Suïssa de Promoció, i ja a més tard va ser escollida com a oficial de l'Eurocopa Femenina de la UEFA 2022, torneig en del qual en va arbitrar la final.

## Vida personal

De família paterna provinent de Sibèria, Striletska va néixer a l'RSS d'Ucraïna, a la regió de Luhansk, l'any 1983. Està casada amb Serguei Streletski, amb qui va tenir una filla l'any 2011. Després de la invasió russa d'Ucraïna el 2022, Striletska es va haver d'exiliar a Suïssa.

## Referències

* 1 2 3 4 5 6 7 8 «Euro 2022: Ukrainian referee Maryna Striletska hoping to forget about war». BBC Sport, 18-06-2022 [Consulta: 20 juny 2022].
* 1 2 «АЖФЛО: Маме – подарок, детям – турнир». WFC Donchanka, 10-05-2011 [Consulta: 21 juny 2022].
* ↑ «Ukrainian referee who oversaw England match details horrific experiences as bombs drop». The Daily Mirror, 01-03-2022 [Consulta: 7 juliol 2022].
* ↑ «Українки розсудять фінал Ліги чемпіонів» (en ucraïnès). ProSport, 22-05-2014 [Consulta: 21 juny 2022].
* ↑ «Арбітр Монзуль отримала призначення на півфінал ЧЄ із жіночого футболу» (en ucraïnès). UNN, 01-08-2017 [Consulta: 21 juny 2022].
* ↑ «Adámková to referee Women's Champions League final». Union of European Football Associations, 07-05-2018 [Consulta: 7 maig 2018].
* ↑ «Арбітри Монзуль і Стрілецька відпрацювали на матчі ЧС з футболу серед жінок» (en ucraïnès). Ukrinform, 10-06-2019 [Consulta: 21 juny 2022].
* ↑ «Referee team appointed for UEFA Women's Champions League final in San Sebastián». Union of European Football Associations, 28-08-2020 [Consulta: 28 agost 2020].
* 1 2 «Una asistente ucraniana debuta este domingo en la liga suiza de fútbol» (en castellà). , 27-03-2022 [Consulta: 20 juny 2022].
* ↑ «Монзуль та Стрілецька розсудять півфінал жіночої Олімпіади-2020» (en ucraïnès). UA Football, 01-08-2021. [Consulta: 21 juny 2022].
* ↑ «Andorra vs England: All-female officiating team named for Saturday's World Cup Qualifier». , 07-10-2021 [Consulta: 20 juny 2022].
* 1 2 «"It's like a family" – Referee Maryna Striletska fled Ukraine to officiate in UEFA Women's Euros 2022, as history maker says it'll help her "forget about the war"». , 20-06-2022 [Consulta: 20 juny 2022].
* ↑ «Kateryna Monzul's unique journey to Women's Euro». UEFA.com. Union of European Football Associations, 19-07-2022. [Consulta: 1r agost 2022].
* ↑ «Марина Стрелецкая: "Россияне должны почувствовать нашу боль и понять, что они изгои"». Dinamo de Kíiv, 12-04-2022. [Consulta: 20 juny 2022].

## Enllaços externs

* Marina Striletska, Fitxa a Soccerway